10

4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ในปี 2552 บริษัทฯมีเบี้ยประกันภัยรับรวม 5,137.29 ล้านบาท คิดเป็นอัตราเติบโตเพิ่มขึ้นร้อยละ
2.33 เมื่อเทียบกับปี 2551 โดยสามารถแบ่งการประกันภัยออกเป็น 4 ประเภทด้วยกัน คือ

- การรับประกันภัยรถยนต์

เบี้ยประกันภัยรถยนต์ 4,397.21 ล้านบาท คิดเป็นสัดส่วนประมาณร้อยละ 85.59
ของเบี้ยประกันภัยรับรวม บริษัทฯ เน้นการรับประกันรถนั่งและรถบรรทุกส่วนบุคคลเป็นหลัก ทั้งนี้
บริษัทฯ ได้มีการจัดทำข้อมูลสถิติการประกันภัยรถยนต์แยกตามประเภทรถ ลักษณะการใช้รถ
เพื่อใช้ประกอบในการปรับปรุงเปลี่ยนแปลงโครงสร้างการรับประกัน
ในกรณีที่ความเสี่ยงในแต่ละประเภทได้เปลี่ยนไป

  - การรับประกันภัยอัคคีภัย

เบี้ยประกันภัยอัคคีภัย 133.18 ล้านบาท คิดเป็นสัดส่วนประมาณร้อยละ 2.59
ของเบี้ยประกันภัยรับรวม ประเภทของภัยที่บริษัทฯ รับประกันได้แก่ บ้านอยู่อาศัย ร้านค้า
อาคารพาณิชย์ และโรงงานอุตสาหกรรมต่าง ๆ โดยให้ความคุ้มครองต่อตัวอาคาร เฟอร์นิเจอร์
เครื่องจักร และสต๊อกสินค้า ซึ่งได้รับความสูญเสียหรือเสียหายอันเนื่องมาจากไฟไหม้ ฟ้าผ่า
ภัยระเบิดจากแก๊สที่ใช้ทำแสงสว่างหรือประโยชน์เพื่อการอยู่อาศัย นอกจากนี้กรมธรรม์อัคคีภัย
ยังสามารถขยายความคุ้มครองถึงภัยพิเศษต่าง ๆ เช่น ภัยลมพายุ ภัยน้ำท่วม ภัยจากยวดยานพาหนะ
ภัยแผ่นดินไหว ภัยอากาศยาน ภัยจลาจลและนัดหยุดงาน
ภัยเนื่องจากการกระทำอันป่าเถื่อนและมีเจตนาร้าย เป็นต้น
โดยผู้เอาประกันเสียเบี้ยประกันเพิ่มเติมเพียงเล็กน้อย
สำหรับธุรกิจเชิงพาณิชย์และโรงงานอุตสาหกรรม
ผู้เอาประกันสามารถเลือกซื้อกรมธรรม์ประกันความเสี่ยงภัยทรัพย์สิน (INDUSTRIAL ALL RISK)
ซึ่งให้ความคุ้มครองกว้างกว่ากรมธรรม์อัคคีภัย เช่น อัคคีภัย โจรกรรม ความเสียหายต่อกระจก
ความเสียหายจากเครื่องพรมน้ำดับเพลิงรั่ว เป็นต้น
โดยผู้เอาประกันจะต้องเสียเบี้ยประกันสูงกว่ากรมธรรม์อัคคีภัย
และจะต้องมีการกำหนดเงื่อนไขความเสียหายส่วนแรกที่ผู้เอาประกันต้องรับผิดชอบเอง

  - การรับประกันภัยเบ็ดเตล็ด

เบี้ยประกันภัยเบ็ดเตล็ด 598.06 ล้านบาท คิดเป็นสัดส่วนประมาณร้อยละ 11.64
ของเบี้ยประกันภัยรับรวม ซึ่งประกอบด้วยการประกันสุขภาพ การประกันภัยอุบัติเหตุส่วนบุคคล
การประกันภัยอิสรภาพ การประกันภัยอุบัติเหตุและสุขภาพหมู่ การประกันภัยการเดินทาง
และการประกันภัยเสี่ยงภัยทุกชนิดที่รับประกันอยู่ในปัจจุบัน ส่วนสินค้าที่ลูกค้าสามารถซื้อทดแทนได้ คือ
ประกันอุบัติเหตุเดินทาง ในกรณีเดินทางโดยรถยนต์สามารถทดแทนโดยกรมธรรม์ ผู้ประสบภัยจากรถ
(กฎหมายบังคับ) และในกรณีเดินทางโดยทางเรือสามารถทดแทน
โดยกรมธรรม์การประกันภัยสำหรับผู้โดยสารเรือโดยสารรับจ้าง (กฎหมายบังคับ)

11

- การรับประกันภัยทางทะเลและขนส่ง

เบี้ยประกันภัยทางทะเลและขนส่ง 8.82 ล้านบาท คิดเป็นสัดส่วนประมาณร้อยละ 0.17
ของเบี้ยประกันภัยรับรวมซึ่งแบ่งการขนส่งออกเป็น การขนส่งทางเรือ ทางอากาศ ทางบก
โดยการให้ความคุ้มครองความเสียหายของสินค้าในระหว่างการขนส่ง
ซึ่งอาจเกิดจากอุบัติเหตุที่คาดไม่ถึง เช่น เรือล่ม เรือจม เรือเกยตื้น เรือไฟไหม้ เครื่องบินตก
การแตกหักเสีย การโจรกรรมฯลฯ เบี้ยประกันภัยในปีนี้ ที่เพิ่มขึ้น เนื่องจาก
บริษัทฯได้มีการรับประกันภัยการขนส่งภายในประเทศ และ รับประกันภัยต่อ เพิ่มขึ้น

(2) การตลาดและภาวะการแข่งขัน

1)  นโยบายการตลาด

นโยบายการตลาดจะเน้นการเจริญเติบโตอย่างมีคุณภาพ กำหนดราคาในระดับที่พอดีเพื่อให้บริษัทฯ
สามารถจำหน่ายได้ และขณะเดียวกันสามารถพัฒนาคุณภาพบริการได้ นอกจากนี้บริษัทฯ
ยังเน้นการเข้าถึงกลุ่มลูกค้าต่างๆ
โดยการออกกรมธรรม์ที่ตรงกับพฤติกรรมและความต้องการของผู้บริโภคเฉพาะกลุ่ม
ในส่วนของช่องทางจำหน่ายนั้น บริษัทฯ
ยังคงมีนโยบายเพิ่มจำนวนตัวแทนจำหน่ายและขยายเครือข่ายสาขาให้มากขึ้นอย่างต่อเนื่องเพื่อรองรับการเติบโตและบริการลูกค้าให้ได้รับความสะดวกยิ่งขึ้น

ลักษณะลูกค้า และ กลุ่มลูกค้าเป้าหมาย

โดยส่วนใหญ่จะเป็นลูกค้ารายบุคคลกลุ่มระดับกลางล่างขึ้นไป สัดส่วนลูกค้าในกรุงเทพเท่ากับร้อยละ
69 ในขณะที่ภูมิภาคเท่ากับร้อยละ 31 โดยมีการกระจายไปทั่วทุกภาค ประเภทรถที่ทำประกันร้อยละ
73 เป็นรถยนต์นั่งส่วนบุคคลและร้อยละ 27 เป็นรถพาณิชย์

ช่องทางการจำหน่าย

  บริษัทฯ มีช่องทางการจำหน่ายหลายช่องทาง ทั้งนี้เพื่อลดความเสี่ยงในการต้องอาศัยยอด

เบี้ยประกันจากตัวแทน หรือนิติบุคคลใดบุคคลหนึ่ง โดยวิธีการขยายสาขา
และเพิ่มการประชาสัมพันธ์มากขึ้น ปัจจุบันการประกันภัยรถยนต์ของบริษัทฯ
มีอัตราพึ่งพิงตัวแทนหรือนิติบุคคลรายใหญ่อยู่ในระดับที่น่าพอใจ โดยยอดเบี้ยประกันสูงสุดของตัวแทน
10 อันดับแรก เทียบกับมูลค่าเบี้ยประกันภัยรวมเฉลี่ยทั้งปี 2552 อยู่ที่อัตราร้อยละ
23.97โดยรายที่สูงสุด บริษัทฯมีอัตราพึ่งพิงเบี้ยประกันอยู่ที่ร้อยละ 5.97

ช่องทางการจำหน่ายของบริษัทฯ สามารถแยกตามผลิตภัณฑ์ได้ดังนี้

12

- การประกันภัยรถยนต์ทั้งภาคสมัครใจและภาคบังคับมีการจำหน่ายผ่านตัวแทนร้อยละ 52.77
โดยตัวแทนกรุงเทพฯมีสัดส่วนร้อยละ 20.58 และตัวแทนภูมิภาคมีสัดส่วนร้อยละ 32.19
สำหรับการจำหน่ายผ่านสถาบันการเงินและโบรกเกอร์มีสัดส่วนร้อยละ 35.86
ส่วนที่เหลือเป็นการจำหน่ายตรง

- การประกันอัคคีภัย
อาศัยตัวแทนและสถาบันการเงินเป็นช่องทางการจำหน่ายหลักเช่นกันโดยการจำหน่ายผ่านตัวแทนมีสัดส่วนร้อยละ
60.7 และสถาบันทางการเงินร้อยละ 39.3

- การประกันภัยเบ็ดเตล็ด อาศัยสถาบันการเงินเป็นช่องทางการจำหน่ายหลักถึงร้อยละ 78

นอกจากการขายผ่านช่องทางจำหน่ายเดิม เช่น สถาบันการเงินและตัวแทนจำหน่ายแล้ว
ปัจจุบันลูกค้าเริ่มให้การยอมรับมากขึ้นกับการซื้อประกันทางโทรศัพท์
โดยเฉพาะกับผลิตภัณฑ์กรมธรรม์ที่เข้าใจได้ง่ายไม่ซับซ้อน เช่น
ประกันภัยรถยนต์และประกันภัยอุบัติเหตุส่วนบุคคล ในปัจจุบันการแข่งขันในช่องทางดังกล่าวสูงมาก
นอกจากมีจำนวนบริษัทผู้ร่วมลงแข่งขันมากขึ้นแล้ว
เจ้าตลาดในช่องทางนี้ยังสามารถครองความได้เปรียบอยู่ทั้งความเชี่ยวชาญในการขายทางโทรศัพท์และประสบการณ์ในการคิดและขายผลิตภัณฑ์ให้ตรงกับกลุ่มเป้าหมาย

2.  สภาพการแข่งขันภายในอุตสาหกรรม

ปัจจุบันในธุรกิจประกันวินาศภัย มีบริษัทประกันวินาศภัยจำนวนมากถึง 71 บริษัท
ในขณะที่ส่วนแบ่งการตลาดของบริษัทประกันวินาศภัยค่อนข้างกระจุกตัว กล่าวคือ ในปี 2552
บริษัทประกันวินาศภัยที่มีเบี้ยประกันภัยรับสูงสุด 10 อันดับแรกมีส่วนแบ่งตลาดรวมกันถึงร้อยละ
54.68 และบริษัทที่มีเบี้ยประกันภัยสูงสุดอันดับแรกมีส่วนแบ่งการตลาดร้อยละ 15.91 สำหรับบริษัท
สินมั่นคงประกันภัย จำกัด (มหาชน) มีส่วนแบ่งการตลาดอันดับ 4 อยู่ที่ร้อยละ 4.57
แต่หากพิจารณาส่วนแบ่งการตลาดเฉพาะรถยนต์ จะมีส่วนแบ่งการตลาดอันดับ 2 อยู่ที่ร้อยละ 6.72

ในส่วนของช่องทางการจำหน่ายนั้น
ก็ได้มีการพัฒนาการจากเดิมที่พึ่งการตลาดผ่านสถาบันการเงินและตัวแทนจำหน่ายโดยส่วนใหญ่
มาเป็นอาศัยช่องทางตลาดใหม่ๆ เช่น การขายผ่านธนาคาร (Bancassurance)
การขายผ่านทางโทรศัพท์ (Telemarketing) และการขายผ่าน Internet เป็นต้น
โดยกรมธรรม์ที่จำหน่ายมีทั้งกรมธรรม์ประกันภัยรถยนต์และกรมธรรม์ประกันอุบัติเหตุส่วนบุคคล
บริษัทประกันภัยที่อยู่ในเครือสถาบันการเงิน เช่น ธนาคาร ถึงแม้จะมีข้อได้เปรียบทางด้านเครือข่าย
สาขาและฐานข้อมูลลูกค้า
ตลอดจนมีโอกาสในการขายตรงถึงลูกค้าได้มากกว่าบริษัทประกันที่ไม่ได้อยู่ในเครือ

13

ธนาคาร แต่หากพิจารณาในด้านความสามารถในการจัดการสินไหมรถยนต์
และการรองรับการให้บริการลูกค้าแล้ว
กลุ่มบริษัทประกันภัยที่ไม่อยู่ในเครือธนาคารก็จะมีข้อได้เปรียบในแง่ความชำนาญการและประสบการณ์
รวมทั้งมีเครือข่ายตัวแทนและอู่ซ่อมรถที่กว้างขวางกว่า

แนวโน้มภาวะอุตสาหกรรมและสภาพการแข่งขันในอนาคต

การขยายตัวของธุรกิจประกันวินาศภัยนั้นมีความผันแปรโดยตรงกับภาวะเศรษฐกิจไทยและเนื่องจากเศรษฐกิจไทยมีความเชื่อมโยงและพึ่งพาเศรษฐกิจโลก
จึงหลีกหนีไม่พ้นที่เศรษฐกิจไทยจะได้รับผลกระทบทั้งทางตรงและทางอ้อมจากการขยายตัวหรือการหดตัวของเศรษฐกิจโลก
วิกฤติการณ์การเงินโลกได้คลี่คลายลงแล้วและเศรษฐกิจโลกอยู่ในช่วงปรับเข้าสู่การฟื้นตัวซึ่งคาดว่าจะช่วยให้ประเทศไทยมีรายได้จากภาคการท่องเที่ยวและส่งออกมากขึ้น
แต่การฟื้นตัวของเศรษฐกิจโลกจะยังมีความเปราะบางอยู่จากผลพวงที่ได้รับจากมาตรการกระตุ้นเศรษฐกิจเริ่มอ่อนตัวลง

อย่างไรก็ดี
รัฐบาลไทยได้เตรียมมาตรการกระตุ้นเศรษฐกิจอย่างต่อเนื่องต่อไปอาทิเช่นโครงการไทยเข้มแข็ง
ซึ่งจะช่วยสร้างความเชื่อมั่นให้กับประชาชนและจะทำให้การบริโภคภาคประชาชนเติบโตมากขึ้นรวมถึงการจำหน่ายบ้านและรถยนต์ก็จะมีอัตราการขยายตัวดีขึ้น
คาดว่าเศรษฐกิจไทยจะมีอัตราเติบโตอยู่ที่ระหว่าง 3 - 4.5%
และธุรกิจประกันวินาศภัยจะมีอัตราเติบโตระหว่าง 6 - 10%

นอกจากนี้ ธุรกิจประกันวินาศภัยยังอยู่ในช่วงการเตรียมปรับตัว
เพื่อรองรับการบังคับใช้กฎเกณฑ์เพื่อเสริมความมั่นคงของธุรกิจของสำนักงาน คปภ. คือ
การกำกับเงินกองทุนตามระดับความเสี่ยง (Risk Based Capital : RBC) ที่เริ่มบังคับใช้ในปี
2554 และการแปรสภาพเป็นบริษัทมหาชนจำกัด (บมจ.) ภายใน 5 ปี (ปี 2558) 
ซึ่งจะทำให้บริษัทต่าง ๆ ต้องเร่งปรับปรุงการดำเนินงาน
ไม่ว่าจะเป็นการกระจายความเสี่ยงทั้งจากการรับประกันภัย และการลงทุน
เพื่อลดภาระการดำรงเงินกองทุน  ซึ่งอาจนำมาสู่การควบรวมกิจการ
และการแสวงหาพันธมิตรเพื่อความอยู่รอดของธุรกิจ
และเพิ่มขีดความสามารถทางการแข่งขันในระยะยาว โดยภาพรวมจึงคาดว่าสภาพการแข่งขันในปี
2553 และ 2554 จะไม่รุนแรงเหมือนในอดีตที่ผ่านมา จนกว่าเมื่อมีการควบรวม หรือ
จัดเตรียมเงินกองทุนไว้พร้อมมากขึ้นแล้ว ความเข้มข้นในการแข่งขันก็จะเริ่มหวนกลับมาใหม่
ซึ่งจะเป็นการแข่งขันภายใต้เงินกองทุนที่มากและมีความมั่นคงมากขึ้น

(3) การจัดหาผลิตภัณฑ์หรือบริการ

  (ก) แหล่งที่มาของเงินทุน

นโยบายการจัดหาเงินทุน

ในการดำเนินงานของบริษัทฯ มีแหล่งที่มาของเงินทุนดังนี้

  1. เงินกองทุน ประกอบด้วย

14

1.  ทุนจดทะเบียน หมายถึง ทุนที่จดทะเบียนและเรียกชำระแล้ว รวมทั้งส่วนเกินมูลค่าหุ้นด้วย

2.  ทุนสำรองตามกฎหมาย เป็นเงินสำรองที่กันไว้จากกำไรสุทธิก่อนจ่ายเงินปันผล

3.  กำไรสุทธิคงเหลือจากการจัดสรรแล้ว ของรอบระยะเวลาบัญชีปัจจุบัน

  2. กระแสเงินสดรับจากการดำเนินงาน ซึ่งเป็นแหล่งเงินทุนที่สำคัญของบริษัทฯ ได้มาจาก
  การเก็บเงินค่าเบี้ยประกันภัย และค่าเบี้ยประกันภัยต่อ จากผู้เอาประกัน ตัวแทน นายหน้า

  3. เงินรับจากกิจกรรมลงทุน บริษัทฯ
  จะนำเงินสดรับจากการดำเนินงานที่เหลือจากการใช้จ่ายตามภาระผูกพันไปลงทุนตามเงื่อนไขที่สำนักงานคณะกรรมการกำกับและส่งเสริมการประกอบธุรกิจประกันภัยกำหนด
  ทำให้ได้รับผลตอบแทนในรูปของดอกเบี้ยรับ และ เงินปันผล รวมทั้งกำไร(ขาดทุน)
  จากการขายหลักทรัพย์

  4. เงินกู้ยืมจากสถาบันการเงิน บริษัทฯได้ทำสัญญาเบิกเงินเกินบัญชีไว้กับธนาคารพาณิชย์
  เพื่อไว้ใช้เป็นแหล่งเงินทุนกรณีฉุกเฉิน เช่น การจ่ายค่าสินไหมรายใหญ่ๆ ณ 31 ธันวาคม 2552
  บริษัทฯ ไม่มียอดเงินกู้ยืมจากสถาบันการเงิน

  นโยบายการให้กู้ยืม

บริษัทฯ กำหนดนโยบายการให้กู้ยืมตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย

  ปัจจุบันบริษัทฯ ยังไม่มีนโยบายที่จะขยายสินเชื่อไปให้แก่บุคคลภายนอกแต่จะให้สินเชื่อแก่

พนักงานบริษัทฯที่กู้เงินเพื่อเป็นสวัสดิการเท่านั้น ซึ่งถ้าเป็นการกู้ยืมเพื่อซื้อที่อยู่อาศัย
บริษัทฯก็จะให้พนักงานนำอสังหาริมทรัพย์นั้น มาจำนองเพื่อเป็นหลักประกันด้วย

สำหรับการประเมินราคาอสังหาริมทรัพย์ที่จะนำมาจำนองเป็นประกันนั้น
บริษัทฯจะต้องปฏิบัติตามเงื่อนไขของสำนักงานคณะกรรมการกำกับและส่งเสริมการประกอบธุรกิจประกันภัย
คือใช้ราคาประเมินของกรมธนารักษ์ หรือ
ราคาประเมินของนิติบุคคลที่นายทะเบียนให้ความเห็นชอบให้เป็นผู้

ประเมินราคาอสังหาริมทรัพย์ หรือ
ราคาที่ได้รับความเห็นชอบเป็นหนังสือจากสำนักงานคณะกรรมการกำกับและส่งเสริมการประกอบธุรกิจประกันภัย

-   การบริหารความเสี่ยงจากการให้กู้ยืม

บริษัทฯจะพิจารณาการให้กู้ยืม โดยปฏิบัติตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย อย่างเคร่งครัด
ตลอดจนมีการวิเคราะห์สินเชื่อตามหลักวิชาการที่ดี
มีการกำหนดเงื่อนไขการผ่อนชำระที่สอดคล้องกับกระแสเงินที่ผู้กู้จะสามารถชำระหนี้ได้
รวมทั้งกำหนดดอกเบี้ยในอัตราที่เหมาะสมกับความเสี่ยง

15

  นโยบายในการบริหารสภาพคล่อง

บริษัทฯ มีนโยบายในการบริหารสภาพคล่องให้เพียงพอและเหมาะสม
โดยการเร่งรัดการจัดเก็บเบี้ยค้างรับให้รวดเร็ว
เพื่อเตรียมสภาพคล่องสำหรับการจ่ายค่าสินไหมทดแทนและค่าใช้จ่ายในการดำเนินงาน
และมีการจัดทำประมาณการกระแสเงินสด รับ - จ่าย ในแต่ละสัปดาห์
เพื่อให้การบริหารเงินเป็นไปอย่างมีประสิทธิภาพ บริษัทฯ
เน้นให้ความสำคัญต่อหนี้สินระยะสั้นตัวหลักที่มีผลต่อสภาพคล่องคือ ค่าสินไหมทดแทนค้างจ่าย
โดยบริษัทฯ
ได้จัดสรรเงินส่วนหนึ่งไปลงทุนในตราสารการเงินระยะสั้นที่สามารถเปลี่ยนเป็นเงินสดได้ทันที เช่น
เงินฝากในบัญชีออมทรัพย์ของธนาคารพาณิชย์ การลงทุนในตั๋วสัญญาใช้เงิน ฯลฯ
ทั้งนี้เพื่อเป็นการเตรียมความพร้อมสำหรับการจ่ายชำระหนี้ระยะสั้น
ในส่วนที่ไม่สามารถประมาณการได้ล่วงหน้า

  (ข) ผลกระทบต่อสิ่งแวดล้อม

  ในระยะ 3 ปีที่ผ่านมา บริษัทฯไม่มีข้อพิพาทหรือถูกฟ้องร้องเกี่ยวกับสิ่งแวดล้อม

(4) งานที่ยังไม่ได้ส่งมอบ

  --ไม่มี--